Hej alle! Håber I kan hjælpe mig lidt, da vi har fået et stort problem i dressuren. Min hest er redet sent til pga. manglende tid (studier). Tilridningen er gået godt. Vi er nu nået til, at han går stabilt fremad i traven - både ligeudrettet og let bøjet. Han lægger sig til en gang i mellem, men går ikke stabilt til biddet. Han kan gå versader i skridt og vi træner dem i trav. Han er lidt svær at runde, da han gerne runder i halsen men ikke så gerne i resten af kroppen. Når han går til biddet sætter han farten lidt ned - formentlig fordi det "strammer" lidt? For et par uger siden begyndte vi at træne galopanspring og galop. Det gik ok til at starte med. Han sprang an, men galoperede med lidt rigelig høj hastighed og "med snotten i vejret". Det er nok, hvad man kan forvente i starten? Der er jo lige den der balance, hesten skal have styr på. Nå, men jeg synes ikke, det er blevet bedre. Jeg har MEGET svært ved at få ham rundt på en volte. Vi springer an i det første hjørne. Det næste hjørne samt det at dreje ind over midten går ok, men så knækker filmen. Når vi ca. når midterlinien, sætter han farten op, stiver sig helt og lægger an til at ville løbe enten ind i barrieren eller den anden vej (som var det en slangegang). Jeg skal VIRKELIG kæmpe for at få ham rundt på volten i stedet. Når jeg galoperer på stor volte er det nærmest med hovedet under armen - han stiver sig og spæner afsted for fuld udblæsning. I går synes jeg så, det gik virkelig, virkelig skidt, da traven nu heller ikke var god længere. Han stivede sig mange gange og brugte tøjlen som femte ben. Han virkede meget "hård i munden". Nogen, der kan hjælpe? Jeg tænker selv, at problemet ikke kun ligger i galopen, men "længere tilbage" i træningen. Altså at der er noget grundlæggende, der ikke er på plads - noget, der er en forudsætning for galopen. Alternativt tænker jeg, at det er balancen, den er gal med. Jeg vil blive meget glad for input! Mvh Anne
Jeg tror at forklaringen er så simpel, at du galoperer for længe, når du springer ham an. Jeg vil anbefale dig at springe ham an, rose ham meget for et anspring og lade ham galopere nogle få skridt. SÅ SNART han stiver sig, så tag ham ned i trav, få ham til biddet, blød og løsgjort i trav før du springer an igen. Jeg tror det drejer sig om balance, han har svært ved at balancere dig og ham i snævre vendinger. Inden man begynder at galopere skal hesten være stabilt til biddet og have en vis samlingsgrad i skridt og trav. Hvis du ikke afbryder den (dvs. tager den ned i trav) hver gang den galoperer som du beskriver, så risikerer du, at den vænner sig til at galopere sådan og du kan bruge LANG TID på at rette det. Når han kan galopere fornuftigt nogle få skridt, så kan du galopere længere, men først da. God arbejdslyst.
Hej med jer Tusind tak for jeres gode og indsigtsfulde svar. I har nok ret i meget af det, I skriver. Jeg vil lige komme med lidt bemærkninger og overvejelser. Trine: Jeg har overvejet, om sadlen generer ham. Han har en meget stor skuldermuskel, som gør, at det er svært at tilpasse sadler til ham. Jeg overvejer stærkt at prøve en af de nye bomløse dressursadler på ham. Han virker ikke skæv - han er lige let bøjelig til begge sider og virker ikke til at have en "favoritside". Det er dog klart en ovoervejelse værd at få en kiropraktor ud - det kan i hvert fald ikke skade... Tina MJ: Det vil jeg prøve. Det var sådan vi "startede ud", da han lærte anspring, men det er jo ofte en god idé, at gå "back to basics", når der er noget i det videre forløb, der driller. Jeg skal have undervisning på fredag, og jeg vil bede min ridelærer om, at vi prøver at gribe det sådan an. Eva: Vi startede også med galoppen i skoven - det var for nogle år siden, da han blev redet til "første gang" (han stod derefter "stille" i to år (gik i løsdrift og blev trænet lidt fra jorden)). Balanceproblemet har jeg også selv overvejet - og måske beder jeg om for meget. Men jeg synes han er "værre" end andre ungheste, jeg har redet til... heste er selvfølgelig også forskellige, men det fik mig til at tænke, at det måske var et eller andet specielt med ham, der var "galt". Nå, men jeg prøver at sætte kravene og ikke mindst FORVENTNINGERNE ned. Marianne: Også tak for dine input, som falder godt i tråd med, hvad de andre skriver. Jeg tror, jeg vil prøve at skrue ned for blusset og arbejde mere med de grundlæggende ting. Jeg skal helt sikkert have en alvorssnak med min underviser på fredag - jeg synes, hun lægger op til, at galop-problemerne skal rettes i galoppen, og det er jeg altså ikke sikker på, at jeg er enig i. Jeg giver en tilbagemelding efter fredagens undervisning!! Hilsen Anne